2024 m. vasaros olimpinės žaidynės
2024 m. vasaros olimpinės žaidynės (pranc. Jeux olympiques d'été de 2024), oficialiai XXXIII Olimpiada (pranc. Jeux de la XXXIIIe Olympiade), dar žinomos kaip „Paryžius 2024“ – daugiašakės sporto žaidynės, 33-osios vasaros olimpinės žaidynės, kurios vyko 2024 m. liepos 26 – rugpjūčio 11 d. Paryžiuje, Prancūzijoje. Vasaros olimpinės žaidynės į Paryžių sugrįžo praėjus šimtmečiui nuo 1924 m. olimpiados. Jos tapo šeštosiomis olimpinėmis žaidynėmis, kurias yra rengusi Prancūzija (trys vasarą ir trys žiemą). Tai bus pirmas kartas, kai dvejos iš eilės olimpinės žaidynės vyks Europoje – po Paryžiaus žaidynių Italijoje vyks 2026 m. žiemos olimpinės žaidynės.